Bly jy of gly jy uit Zumastan, my vriend? | Netwerk24
18 Augustus 22:07
Polisie vrees ‘bloedbad’ by Kaapse nagklubs
In ’n skrywe wat op 16 Augustus na onder meer die Kaapstad-polisiegroepering, die Milnerton-polisiegroepering en die Wes-Kaapse hoof van misdaadintelligensie gestuur is, word dié eenhede gewaarsku oor ’n moontlike bloedbad die naweek by nagklubs in Seepunt, Groenpunt, die Kaapse middestad en ook by nagklubs in die Table View-omgewing.
1 dood in skietgeveg met polisie by Centurion
Een mens is Vrydagmiddag dood en nog drie het geringe tot ernstige beserings opgedoen in ’n skietery tussen die polisie en vermeende rowers op die R55 in Olievenhoutbosch, Centurion.
Matriek met mes gesteek terwyl hy toets skryf
Die polisie en wetstoepassers van die Kaapse metro is vandeesweek by ’n skool in Macassar in die Strand ontplooi nadat bendegeweld hier kop uitgesteek het.
Wes-Kaap wemel van interskole-aksie
’n Fees van interskole-aksie.
WP knoop Leeus se sterte
Die Westelike Provinsie het ná ’n onseker begin in vanjaar se Curriebeker-rugbyreeks sy standaarde gelig na dié van ’n span wat moeilik geklop gaan word.
Samaai kan wraak neem in Birmingham
Verskeie atlete sal Sondag in Birmingham, Engeland, in die derde laaste Diamantliga-byeenkoms van die seisoen kans kry om die bordjies te verhang ná die pas afgelope Wêreldbyeenkoms.
Ondersoek na duur data begin
Die markondersoek na selfoonmaatskappye en die koste van data is Vrydag amptelik aan die gang gesit nadat die opdrag in die Staatskoerant gepubliseer is.
Begeerlike grond in Goue Myl beskikbaar
Grond van 1,5 ha in die begeerlike Goue Myl in Sandton is nou te koop.
Harleys van toeka tot nou te koop
Klassieke Harley-Davidsons kom binnekort onder die hamer. Kyk bietjie na die unieke modelle.
Stöckenstrom op fees vereer
Lente beteken Tuin van Digters op Wellington en op dié fees word die digkuns gevier.
Zoid maak geskiedenis met visuele album
Karen Zoid maak geskiedenis wanneer sy Woensdag die eerste Suid-Afrikaanse kunstenaar word wat ’n visuele album op iTunes uitreik.
18:00 VIA (kanaal 147): Kom ons braai.
Deur Charles Smith 30 Maart 2017 09:19
So, gaan ons bly of gly?
Ons is leierloos, taalloos en eersdaags dalk grondloos en Zille-loos. O ja, ons sal ook sonder Spur se gratis hamburgers op Maandae moet oorleef.
Dus kan ons mos maar gly, of hoe? As jy wil Engels wees, kan jy dit net sowel in Amerika gaan word. Of in Engeland, Australië of Nieu-Seeland. As jy bly, moet jy maar elke dag jou hap Zuma-gif inkry saam met al die ander slegte nuus – en ’n al beter kans staan om die slagoffer te word van misdaad.
As Zuma die week Pravin Gordhan gaan fire, gaan dit amper te laat wees om te waai. Jou geld gaan oornag gehalveer word. Selfs Zim, waar jy al in dollars moet hoes, gaan te duur word.
Dis net die misdadigers wat nog lekker hier kan bly. Soos die verdagte in die O.R. Tambo-rooftog wat in die hof getuig het hy verdien R400 000 per maand.
Ek bly dus net hier. En ek bly trots Afrikaans en Suid-Afrikaans . . .
En elke dag kry ek ’n aanmaning van die SABC om my TV-liksens te betaal, of hulle gaan my toesluit. Maar Hlaudi Motsoeneng, wat die plek met miljarde rande skuld gelos het, kry ’n konsert in Qwaqwa wat heel waarskynlik met my en jou geld betaal is. Hlaudi, boet, onthou jy die dae toe ek en jy nog toebies in die einste Qwaqwa se strate gedeel het?
Ons kon darem ook lekker weglê aan die ou apartheidstaat se kos as ons hoofman T.K. Mopeli se toesprake in sy tuisland-parlement moes dek. Alles het dramaties verander, en tog het niks regtig verander nie, of hoe, Hlaudi? Vals leiers in kakie het nou vals leiers met Rolex-horlosies geword.
As jy bly, gaan jy al hoe meer geteiken word omdat jy wit of bruin en Afrikaans is, ’n Indiër, ’n plaaseienaar, sakeman (swart, wit, bruin en Indiërs word aangeval en vermoor bloot omdat hulle besighede het), of bloot “bevoorreg” getjap is, terwyl die eintlike bevoorregtes miljarde steel. Jy gaan net een van die huilendes op die dek van die Titanic word wat vinnig sink aan die hand van ’n onbevoegde, dwase leier.
As jy na Trump Valley koers kies, kies jy ’n land met ’n leier wat ook skaars lees en pas ’n uitvoerende bevel geteken het om die “oorlog teen steenkool te stop” en letterlik oorlog teen die omgewing verklaar het. Een vernietig sy eie land, ’n ander hierdie brose planeet. Jy bly uitgelewer aan dwaasheid.
Die uitgewekenes na Doer Onder kies ook nie net ’n land wat se rugby en krieket vrotter as ons eie land s’n is nie, maar daar baklei die Saffers nou so erg onder mekaar omdat hulle mekaar as “aaklig” bestempel, dat jy nie Zuma of Malema nodig het om jou bier te bederf nie.
Ek bly dus net hier. En ek bly trots Afrikaans en Suid-Afrikaans ondanks ’n president wat my wil weg hê en my plaas wil vat. Hierdie land en sy oorgenoeg eerlike, goeie en hardwerkende mense sal dwaasheid oorwin. Al wat moet waai, is Zuma, die plunderaars en moordenaars.
Nostalgie agter ’47-plaasroman ‘Vreugde’
Nou pluk hulle ons mos aan ons boerewors!
Rig monument op vir die boer van Suid-Afrika
Ina klap Modimolle-monster se ‘hand’ dat hy trék
‘Koning van steroïede’ in sy huis vermoor
Khoza afgedank oor sy ‘Faith wou vasvat’